Oficiālais Vēstnesis L 264 , 15/10/2003 Lpp. 0016 - 0018



Komisijas Regula (EK) Nr. 1801/2003 (2003. gada 14. oktobris), ar ko pagaidām atļauj dažu mikroorganismu jaunu lietojumu lopbarībā (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1970. gada 23. novembra Direktīvu 70/524/EEK par piedevām dzīvnieku barībā [1], kurā jaunākie grozījumi izdarīti ar Komisijas Direktīvu 2003/7/EK [2], un jo īpaši tās 3. pantu un 9.e panta 1. punktu, tā kā: (1) Direktīva 70/524/EEK nosaka, ka piedevas nedrīkst laist apritē, ja Kopiena nav devusi atļauju. (2) Attiecībā uz Direktīvas 70/524/EEK C pielikuma II daļā minētām piedevām, tostarp mikroorganismiem, pagaidu atļauju piedevu jaunam lietojumam lopbarībā var dot, ja izpildīti minētajā direktīvā noteiktie nosacījumiem un ja, ņemot vērā pieejamos rezultātus, ir pamatoti pieņemt, ka tad, ja šo piedevu lieto dzīvnieku ēdināšanai, tā iedarbojas vienā no minētās direktīvas 2. panta a) punktā minētajiem veidiem. Šādas pagaidu atļaujas var dot uz laiku, kas nepārsniedz četrus gadus. (3) Šī piedeva ar Komisijas Regulu (EK) Nr. 1411/1999/EK [3] jau atļauta sivēniem un ar Komisijas Regulu (EK) Nr. 1636/1999 [4] gaļai audzējamajiem teļiem un gaļai audzējamajiem cāļiem. (4) Tika iesniegti jauni dati, lai atbalstītu pieteikumu pagarināt atļauju izmantot piedevas gaļai audzējamiem tītariem. (5) Novērtējums atļaujas pieteikumam, kas iesniegts attiecībā uz mikroorganismu, kurš norādīts šīs regulas pielikumā, liecina, ka Direktīvas 70/524/EEK 9.e panta 1. punktā minētie nosacījumi ir apmierinoši. (6) Tādēļ pielikumā norādītā Enterococcus faecium lietojums pagaidām jāatļauj uz četriem gadiem un tas jāiekļauj IV nodaļas atļauto piedevu sarakstā. (7) Dzīvnieku ēdināšanas zinātniskā komiteja sniegusi labvēlīgu atzinumu par minētā Enterococcus faecium lietošanas drošību, ko lietos tītaru barībā, saskaņā ar nosacījumiem, kas noteikti šīs regulas pielikumā. (8) Pieteikuma novērtējums liecina, ka vajadzīgas zināmas procedūras, lai aizsargātu darba ņēmējus no to piedevu iedarbības, kas norādītas pielikumā. Tomēr šāda aizsardzība jānodrošina, piemērojot Padomes 1989. gada 12. jūnija Direktīvu 89/391/EEK par pasākumiem, kas ieviešami, lai uzlabotu darba ņēmēju drošību un veselības aizsardzību darbā [5]. (9) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO REGULU. 1. pants Piedevu, kas ietilpst pielikumā minētajā grupā "Mikroorganismi", atļauj izmantot lopbarībā kā piedevu saskaņā ar nosacījumiem, kas noteikti pielikumā. 2. pants Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 14. oktobrī Komisijas vārdā — Komisijas loceklis David Byrne [1] OV L 270, 14.12.1970., 1. lpp. [2] OV L 22, 25.1.2003., 28. lpp. [3] OV L 164, 30.6.1999., 56. lpp. [4] OV L 194, 27.7.1999., 17. lpp. [5] OV L 183, 29.6.1989., 1. lpp. -------------------------------------------------- PIELIKUMS "Nr. (vai EK Nr.) | Piedeva | Ķīmiskā formula, apraksts | Dzīvnieku suga vai kategorija | Maksimālais vecums | Minimālais saturs | Maksimālais saturs | Citi noteikumi | Atļaujas termiņš | KVV/kg kompleksās lopbarības | KVV/kg kompleksās lopbarības | Mikroorganismi 13 | Enterococcus faecium DSM 10 663/NCIMB 10 415 | Enterococcus faecium preparāts, kas satur ne mazāk kā: pulverveidā un granulās:3,5 x 1010 KVV/g;piedevās ar pārklājumu:2,0 x 1010 KVV/g;šķidrās piedevās:1 x 1010 KVV/ml | Gaļai audzējamie tītari | — | 1 x 107 | 1 x 109 | 1.Piedevas un premiksa lietošanas noteikumos norāda glabāšanas temperatūru un granulēšanas noturīgumu.2.Var izmantot barības maisījumā, kas satur atļautos kokcidiostatus: diklazurilu, lazalocīdnātriju, maduramicīnamoniju, monenzīnnātriju, halofuginonu, robenidīnu. | No 8.10.2003. līdz 8.10.2007." | --------------------------------------------------